Ronja Alatalo

Ronja Aurora Alatalo (s. 20. kesäkuuta 1999 Helsinki) on suomalainen näyttelijä. Alatalo tunnetaan muun muassa rooleistaan Ylen draamasarjassa Uusi päivä, jossa hän näytteli vuosina 2016–2018 sekä MTV3:n saippuasarjassa Salatut elämät, jossa hän on näytellyt vuoden 2023 alusta lähtien.

Ura 
Alatalo teki ensimmäisen teatteriroolinsa Annie-musikaalin nimiroolissa vuonna 2012. Alatalo on sittemmin näytellyt myös muissa musikaaleissa muun muassa Tampereen Komediateatterissa, Tampereen Työväen Teatterissa, Pyynikin kesäteatterissa ja Suomen kesäteatterissa. 

Kolmevuotiaana tanssimisen aloittanut Alatalo valittiin vuonna 2011 Suomen Kansallisoopperan balettioppilaitokseen valtakunnalliseen baletin erikoiskoulutusohjelmaan. Hän on sittemmin suorittanut myös tanssipedagogiikan perusopinnot ja työskentelee myös tanssinopettajana sekä joogaohjaajana.

Kesällä 2016 Alatalo perusti pop up -yrityksenä katusoittokahvilan Tampereen Hämeenkadulle elävöittääkseen kaupunkia. Hän oli ehdolla myös Tampereen Positiivisimmaksi nuoreksi ilmiöksi vuonna 2017.  

Vuoden 2023 alusta alkaen Alatalo on esittänyt Hanne ”Hani” Laitelaa Salatut elämät -saippuasarjassa.

Alatalon Instagram- tiliä @rakkaudellaronja seuraa yli 20 000 suomalaista.

Yksityiselämä 
Alatalo kirjoitti ylioppilaaksi syksyllä 2018 Tampereen yhteiskoulun ilmaisutaidon erityislukiosta. Sittemmin hän on opiskellut teatteria Lahden kansanopistossa ja musiikkiteatteria Tampereen Ammattikorkeakoulussa.   

Muusikko ja entinen kansanedustaja Mikko Alatalo on Alatalon isoisä.

Filmografia

Lähteet 

Suomalaiset näyttelijät
Elävät henkilöt
Vuonna 1999 syntyneet